Almuevennen, 1843-01-25
Sogneraadet for Mehrn Sogn har i disse Dage, til undertegnede Beboeres Eftersyn, henlagt et Regnskab over Udgifterne, der ere medgaaede til Gjordemoder=Husets Opførelse for Mehrn og Allersløv Sogne, og derhos fremlagt en Ligning over Udgifternes Udredelse, tilsammen for Mehrn Sogns Hartkornsbrugere, til Beløb 3 Mk. pr. Td. Hartkorn. Det høitærede Amtsraad tillade os at vi fremsætte Følgende til Oplysning om vores Utilfredshed, med den af Sogneraadet i dette Øiemed føiede Foranstaltning, til en saadan Udgifts Udredelse for os. Saavidt vi veed, da har Mehrn Sogneraad, ved en af dets Samlinger – da det var bestemt, at et Gjordemoder=Huus skulde opføres – ladet Allersløv Sogneforstanderskab tilkalde, i Anledning af bemeldte Gjordemoder=Huses Opførelse, og de dermed forbundne Udgifters Udredelse, hvilket maa ansees at være i sin Rigtighed. Men at de derved tillige bestemte Udgivterne ved Husets Opførelse til den Summa 200 Rbd. uden nøiagtigt Overslag eller Licitation, og afsluttede Overeenskomst med Allersløv Sogn om, at naar dette Sogn udredede et Beløb stort 66 Rbd. 4 Mk., og Forstanderne for Mehrn Sogn, paa dets Vegne, paatog sig at udrede Resten, og lade bemeldte Huus opføre, det finde vi derimod meget urigtigt. Ved det nu anførte, af Formanden henlagte Regnskab, erfares det imidlertid, at Udgifterne i det Hele er opløbet til en Sum af c. 260 Rbd., hvoraf det, efter den til vores Eftersyn henlagte Ligning, endvidere vil erfares, at Mehrn Sogn, er paalagt at udrede c. 193 Rbd. Mehrn Sogn har det dobbelte Hartkorn mod Allersløv Sogn, at udrede Commune-Afgifter af, og tilkom derfor efter en ligelig Fordeling - ifølge den Overeenskomst, Mehrn Sogneforstanderskab har gjort med Allersløv Sogneforstandere – at udrede et Pengebeløb stor 133 Rbd. 2 Mk., eller omtrent 2 Mk. pr. Tønde Hartkorn, istedet for at man ved Ligningen paalægger det at udrede c. 193 Rbd., der skal udgjøre 3 Mk. pr. Tønde Hartkorn. Foruden at tage lige Deel med Allersløv Sogn i Pengendgifternes Udredelse, paabyrdes derfor saaledes Mehrn Sogn med et Overskud af c. 60 Rbd.; naar hertil kommer, at Mehrn Sogns Gaardbeboere endvidere har været bebyrdet med at udrede Langhalm til Husets Tækning, betydelig Kjørsel med Materialier, og Huusmændene med at udrede et betydeligt Antal Dage, med Haandlanger-Arbeide, for hvilket Alt, Allersløv Sogn har været aldeles fritaget, saa synes det indlysende, at den af Mehrn Sogneforstandere, med Allersløv Sogneforstandere affluttede Overeenskomst – om Deeltagelse i fornævnte Udgifters Udredelse – noget ubetænksom er afsluttet. Vel tilstaae vi, at naar Sagen absolut skulle afgjøres ved en saadan Overeenskomst, som skeet er(hvilket vi paa ingen Maade kan erkjende for rigtigt) da vilde det være vanskeligt at veie Udgifterne fra hinanden, saaledes: at begge Parter kunde finde sig tilfredse dermed, men at en saa stor Forskjæl som der er anført Mehrn Sogn til Præjudice, kunde indløbe, det indseer vi virkelig ikke. Vi have derfor forestillet Formanden for Mehrn Sogneforstanderskab det urigtige for os, under Ligningen, at vi skal udrede 1 Mk. mere pr. Td. Hartkorn end Allersløv Sogn, foruden den meget Kjørsel, Lang halms Leverelse, og Huusmændenes Haandlangerarbeide, men fik der kun ringe Haab, da Forstanderne for Mehrn Sogn, efter hvad vi erfare, skal staae i den Formening, at da vi engang have valgt dem, skal vi nøies med, hvad de paa Sognets Vegne finder for godt at bestemme, hvor urigtige vi end anseer deres Beslutninger for at være, men dette synes efter vores Formening, at være et altfor stort Herredømme, Forstanderne herved vil tiltage dem, hvilken Mening det høitærede Amtsraad vist vil være enig med os i; og i det vi forvente at Sogneforstanderskabet, ligesaa vel som enhver anden, maa kunne drages til Ansvar for dets Handlinger, troe vi med Føie at kunne gjøre et billigt Krav paa, at det i det mindste skulle drage Omsorg for, at Byrderne fordeles ligelig paa Communens Hartkorn. Desaarsag paastaae vi, at den Byrde, som Mehrn Sogns Hartkorn – efter den fornævnte henlagte Ligning maa bære større end Allersløv Sogn, i Penge nemlig c. 60 Rbd., maa, som foraarsaget ved, at der ikke er sørget for, at Husets Opførelse foranstaltedes bortliciteret udredes af Mehrn Sogns Sogneforstanderskab, og at de af Mehrn Sogns Beboere forrettede Kjørseler, og Gangdags Arbeide, Langhalms Udredelse, ligeledes erstattes dem med en billig Betaling, efter nærmere Regning. Endelig vil vi vente, at Amtsraadet vil være enig med os i, at et meere udførligt Regnskab fremlægges os til Eftersyn, over de mange, til fornævnte Huus anskaffede nye Materialiers Anvendelse og Brug, samt hvad det overblevne Tømmer af 8 Fag nedbrudt gammelt Huus - hvoraf igien kun findes opført 4 Fag er forbrugt til, i det vi tillige ogsaa bede, at den ommeldte Ligning ikke af Amtsraadet approberes, forinden Sagerne bliver nøie undersøgte, og vores lovlige Ret i enhver Henseende os forbeholden. Derpaa erholdt de under 18de October f. A., fra Sogneforstanderskabets Formand Rasmus Jensen, følgende Amts-Resolution.